Perpustakaan Umum New York (New York Public Library, NYPL) ya iku salah siji saka telu perpustakaan umum kang ana ing kutha New York, Amérika Sarékat. Perpustakaan Umum New York kalebu perpustakaan kang paling gedhé nomer loro ing tlatah Amérika Sarékat lan kalebu perpustakaan paling gedhé kapapat ing donya. Perpustakaan New York kalebu perpustakaan nirlaba nonpamaréntah kang ditindakaké sacara indepènden lan lumaku kanthi dibiayai déning swasta lan publik.

Sajarah 
Perpustakaan Umum New York ora diadegaké manut Undang-Undang pamaréntah. Perpustakaan diadegaké liwat prajanjén antarané pamaréntah lan swasta. Perpustakaan iki ngadeg amarga New York dadi salah sijining kutha kang paling penting ing donya. Salah sijiné bisa didelok saka cacahé pendhudhuk New York kang luwih akèh saka Prancis lan London. Ing wektu kuwi uga ana ramalan yèn New York bisa dadi kutha paling gedhé ing donya lan kudu duwé perpustakaan paling apik.

Ing Fèbruari 1902, perpustakaan ngadegaké departemen sirkulasi bebarengan karo The New York Free Circulating Library. Wulan Maret 1902, Andrew Carniege duwé usul lan tawaran supaya bisa bangu perpustakaan ing saindenging kutha New York. Ing taun 1902, Perpustakaan Umum New York uga duwé kontrak marang kutha New York kanggo nglakokaké 39 cabang Carnegie ing Bronx, Manhattan lan Pulo Staten.

Layanan kolèksi 
Perpustakaan nyediani laman supaya padha bisa aksès katalog ing perpustakaan, kolèksi online, lan data langganan. Ing laman kuwi mau uga bisa delok informasi bab adhicara perpustakaan gratis, paméran, kelas komputer, lan kelas basa Inggris kang dianakaké ing Perpustakaan Umum New York. Ing situs perpustakaan uga nyediyani layanan katalog online, ya iku LEO lan CATNYP kanggo golèk kolèksi panelitian. Ing katalog kuwi mau para naraguna uga bisa golèk buku, jurnal, lan materi-materi liya ing perpustakaan. Perpustakaan uga duwé layanan kanggo para anggota perpustakaan supaya bisa aksès jurnal, majalah, koran, lan buku-buku rujukan sajarah. Kabèh kuwi mau gratis kanggo wong kang wis dadi anggota perpustakaan lan layanan kuwi mau bisa dibuka saka omah utawa online. Situs perpustakaan uga nyediyani 700.000 gambar kang wis didigitalisasi saka kolèksi-kolèksi perpustakaan. Kolèksi digitalisasi kuwi mau dadi salah sijining saka 50 situs web paling apik miturut Majalah Time taun 2005.

Rujukan 

New York
New York City
Amérika Sarékat
Perpustakaan